section_heading: Životopis
paragraph_text: U mladosti Gervasius je radio u jednom selu kao zapisničar i prepisivao molbe, žalbe i slične spise, te je dobio nadimak "Brza noga". Imao je opasnu i debelu ženu koja ga je mučila i tjerala raditi razne poslove. Jednom ga je uhvatila na spavanju u vrtu i počela ga ganjati s valjkom za tijesto u ruci, a on je uspio pobjeći i sakriti se u redovima američke vojske, gdje je postao stenograf. Pisao je vrlo sporo i za jedno slovo mu je trebalo po nekoliko minuta, jer je pisao lijepa i urešena slova, a njegove šefove to je dovodilo na rub živaca. Njegova žena je radila u luci i natjerala ga je da opet živi s njim. Jedne noći, dok je spavao, izbacila ga je van u dvorište zajedno s posteljom, a da on to nije ni primijetio. U blizini je bio Broj 1 i predložio mu neka postane prvi član Grupe TNT i šef svim ostalim članovima, a on je odmah pristao.